ΑΦΚ Τσάμπιονς Λιγκ 2

Το ΑΦΚ Τσάμπιονς Λιγκ 2 (αγγλικά: AFC Champions League 2, η επίσημη ονομασία από το 2024 / εν συντομία: ACL2) είναι μια ετήσια διασυλλογική ποδοσφαιρική διοργάνωση της Ασιατικής Συνομοσπονδίας Ποδοσφαίρου (AFC), στην οποία μετέχουν οι σύλλογοι των ασιατικών πρωταθλημάτων που δεν προκρίνονται στο ΑΦΚ Τσάμπιονς Λιγκ Ελίτ.

Το τρόπαιο καθιερώθηκε το 2004, μετά την συγχώνευση των Κυπέλλων Πρωταθλητριών και Κυπελλούχων Ασίας, ώστε να συμμετέχουν σε μια διεθνή διοργάνωση και οι ομάδες των πρωταθλημάτων Β΄ επιπέδου με βάση το βαθμολογικό σύστημα αξιολόγησης της Συνομοσπονδίας. Από το 2009 στο ΑΦΚ Καπ συνεχίζουν επίσης οι σύλλογοι που αποκλείονται στην τελευταία προκριματική φάση του ΑΦΚ Τσάμπιονς Λιγκ. Το 2005 για τους συλλόγους Γ΄ επιπέδου δημιουργήθηκε ένα νέο κύπελλο, το Πρέζιντεντς Καπ, το οποίο καταργήθηκε το 2014.

Κάθε χώρα μετέχει με δύο ή ένα σύλλογο, ανάλογα με το επίπεδο του πρωταθλήματός της. Από το 2009 και εξής από την προκριματική φάση και τα πλέι-οφ προκρίνονται 32 σύλλογοι: 20 από την δυτική και 12 από την ανατολική Ασία. Οι ομάδες διαιρούνται σε οκτώ ομίλους: 5 στη δυτική και 3 στην ανατολική Ασία. Στην επόμενη φάση προκρίνονται 16 σύλλογοι και η διοργάνωση συνεχίζεται με αγώνες νοκ-άουτ ως τον τελικό που διεξάγεται σε ουδέτερο γήπεδο. Πριν από το 2009 μετείχαν λιγότεροι σύλλογοι (από 18 ως 24) και ο αριθμός των ομίλων ήταν μικρότερος. Η φάση των διπλών αγώνων νοκ-άουτ ξεκινούσε από τα προημιτελικά και συνεχιζόταν έως τον διπλό τελικό.

 Οι τελικοί 
 ΈτοςΤόπος τελικού Νικητές Φιναλίστ Aποτελέσματα2004διπλός τελικός  Aλ-Τζαΐς Δαμασκού  Αλ-Βάχντα Δαμασκού<center>3-2, 0-1 (ε.έ.γκολ)2005διπλός τελικός  Aλ-Φαϊσαλί Αμάν  Αλ-Νετζμέχ<center>1-0, 3-22006διπλός τελικός  Aλ-Φαϊσαλί Αμάν  Αλ-Μουχαράκ<center>3-0, 2-42007διπλός τελικός  Ναντί Σαμπάμπ Aλ-Ορντόν  Aλ-Φαϊσαλί Αμάν<center>1-0, 1-12008διπλός τελικός  Αλ-Μουχαράκ  Σαφά Βηρυτού<center>5-1, 5-42009 Κουβέιτ  Αλ-Κουβέιτ  Αλ-Καραμάχ<center>2-12010 Κουβέιτ  Αλ-Ιτιχάντ Χαλεπίου  Αλ-Καντσία<center>1-1  (4-2, πέν.)2011 Καρσί  ΦΚ Νασάφ Καρσί  Αλ-Κουβέιτ<center>2-12012 Ερμπίλ  Αλ-Κουβέιτ  Ερμπίλ ΣΚ<center>4-02013 Κουβέιτ  Αλ-Κουβέιτ  Αλ-Καντσία<center>2-02014 Ντουμπάι  Αλ-Καντσία  Ερμπίλ ΣΚ<center>0-0  (4-2, πέν.)2015 Ντουσαμπέ  Τζοχόρ Νταρούλ Τακζίμ ΦΚ  ΦΚ Ίστικλολ<center>1-02016 Ντόχα  Αλ Κουά Αλ Τζαουίγια  Μπενγκαλούρου ΦΚ<center>1-0

 Παραπομπές 

 Εξωτερικοί σύνδεσμοι 


 Αρχείο RSSSF

Κατηγορία:Διεθνείς διασυλλογικές διοργανώσεις ποδοσφαίρου